ཡང་ངས་ལོ་བཅུ་ལ་ཟིན་མ་ཟིན་དེ་འདྲ་ནས་སྤྲུལ་སྐུའི་གཟིམ་ཁང་མཐོང་ས་ཙམ་སྟེ།གནམ་མཐིལ་སྲིབ་ཤར་གོང་མའི་མཐོ་ས་དེ་ནས་ཞྭ་ཕུད་ནས་རྒྱང་རིང་པོ་ནས་གཟིམ་ཁང་ལ་ཁ་གཏད་ནས་ཕྱག་འཚལ་བ་དེ་འདྲ་དྲན་གྱི་འདུགདེ་དུས་ཆུང་ཆུང་ཡིན་ཡང་སྤྲུལ་རིན་པོ་ཆེ་ཡིན་དང་ཡིན།ཁོང་གི་གཟིམས་ཁང་ཡང་ང་ཚོ་ཚང་མའི་ཡུལ་གྱི་མཆོད་སྡོང་ལྟ་བུར་བརྩི་བ་རེད།དེ་ལྟ་བུའི་དད་གུས་དང་དུང་བ་དེ་ཡང་ང་གཅིག་པུར་ཡོད་པ་ཞིག་མ་རེད།ང་ཚོ་ཕྲུ་གུ་ཚོས་ཀྱང་ཟོག་རྫིར་འགྲོ་ས་ནས་སྤྲུལ་སྐུའི་གཟིམ་ཁང་མཇལ་བ་ན་ཞྭ་འཕུད་པ་ནི་རྒྱུན་ལྡན་ཡིན།མ་ཟད་མཁན་པོ་ཀུན་དཔལ་ནི་མཁན་ཆེན་ཞི་བ་འཚོའི་རྣམ་སྤྲུལ་ཡིན་པར་ཡིད་ཆེས་བྱེད་ཅིང་།མཁན་ཆེན་ཞི་བ་མཚོ་ནི་གསང་བའི་བདག་པོ་ཕྱག་ན་རྡོ་རྗེའི་རྣམ་སྤྲུལ་ཡིན་པས་ང་ཚོའི་ཡུལ་མི་ཚོས་སྤྲུལ་རིན་པོ་ཆེ་དེ་དོན་ལ་མཁན་ཆེན་བྷོ་དྷི་ས་ཏྭ་དང་གསང་བདག་ཕྱག་ན་རྡོ་རྗེའི་སྤྲུལ་པ་ཡིན་སྙམ་པའི་ཡིད་ཆེས་ཡོད་པ་རེད།